**Қашықтан оқыту үдерісіндегі тиімді технологиялар**

*Мұстафина Бибінұр Ақназарқызы*

*Алматы қаласы №179 жалпы білім беретін мектеп*

 *қазақ тілі мен әдебиеті пән мұғалімі, шебер-педагог*

**АННОТАЦИЯ**

Мақалада қашықтан оқыту үдерісіндегі тиімді технологиялар туралы айтылады. Сабақ барысында әр түрлі білім беру платформаларын қолдана отырып, оқушылардың тілді меңгеруге деген қызығушылығы мен ынтасын арттырудағы іс-тәжірибесімен бөліседі, өз бетімен жұмыстарды орындаудағы артықшылықтары жөнінде айтылады. Қашықтан оқытудың жаңа технологиясын, жүйелерін меңгеруге бағыт беріледі.

Қашықтықтан оқыту-заман талабы болып табылады. Білім беру жүйесі қоғамдық әлеуметтік – эканомикалық дамуында жетекші рол атқарады.

 XXI ғасырда ғылым мен технология жылдан-жылға жоғары дәрежеде дамып келеді.

Қазіргі уақытта Қазақстан тек білім жүйесінде де жаңа ақпараттық технологиялар кеңінен қолданыла бастады. Жаңа ақпараттық технологияларды білім жүйесінде қолданудың ең маңызды факторы негізгі қозғаушы күші- адам.

Ақпараттық технологияларды және компьютерлік желі арқылы жаңа білім әдістерін пайдалануды мұғалім де, оқушы да шебер меңгеруде.

Оқыту процесінде қолданылатын жаңа әдістердің бірі қашықтан оқыту әдісі болып табылады.

Қашықтан оқыту формасы - XXI ғасырлағы білім беру жүйесіндегі жоғары жетістік. Бұл күні оған үлкен мән берілуде. Қашықтықтан оқыту – оқушы мен ұстаздың ақпараттық - коммуникациялық технологияларды және телекоммуникациялық технологияларды қолдана отырып, жүзеге асырылатын оқыту. «Онлайн» режиміндегі оқу сабақтары білім алушы мен педагог арасындағы асинхронды тілдесудің оқу іс-әрекеті үдерісін қарастырады.Қашықтан оқыту формасы бүгінде, уақыт және кеңістік белдеулерінен тәуелсіз, көпшіліктің өз бетінше үздіксіз жалпы білім алу жүйесін, өзара ақпарат алмасуын қалыптастырып, еліміз бен шет елдің кез-келген ауданында тұрса да адамның білім және ақпарат алу құқығын қамтамасыз етеді. Ұрпақтың білім алу құқығын қамтамасыз етуде және қоғам қажеттілігін өтеуде, тек осы жүйе мейлінше тиімді әрі икемді.

Қашықтан оқыту екі компоненттен тұрады: оқытуды басқару және өз бетімен білім алу. Қашықтан оқыту мұғалімнің біліктілігін көтереді, оқушының өз бетімен білім алуын қалыптастырады.

 Қазіргі уақытта күннен-күнге дамып келе жатқан қашықтан оқыту үдерісінде екі сала : онлайн және оффлайн жүйелері бойынша оқу бағыты ұйымдастырылуда. Қашықтан оқыту – білім алушылар мен оқытушылардың бір-бірінен кеңістікте алыстатылған оқу формасы. Бұл жүйе арқылы әлемдік ақпараттармен байланысуға, білімдерін онлайн жалғастыруға, ғылыми және шығармашылық жұмыстарын жетілдіруге, әлемдік ақпарат кеңістігінде өздерінің білімдерін шыңдауға зор мүмкіндіктерге ие болады. Бұл - оқушы мен ұстаздың сыныпта емес, виртуалды әлемде жолығуы. Жай ғана жолығып қана қоймай, білім беру заңдылықтарын сақтай отырып, ақпарат алмасуы.

 Білім алудың осындай түрінің ең басты артықшылығы - бұл ыңғайлылық. Уақыт пен іс-әрекет еркіндігі немесе уақытты үнемдеуге ыңғайлы. Әсіресе, барлық оқушылар үшін де, мұғалімдер үшін де қолжетімді. Білім алғысы келетін адамға ешқандай шектеу жоқ.

 Қашықтан оқытуды ұйымдастыруда тиімді технологиялардың бірі – желілік технология. Желілік-технология - білім алушы, оқытушылар, әкімшілік арасындағы интерактивті өзара әсері мен оның оқу-әдістемелік құралдармен жабдықталуын қамтамасыз етуде телекоммуникациялық желіні қолдануға негізделген технология.

Оқытудың желілік-технологиясына :

-         Интернет желісін пайдалану;

-         Әлектрондық поштаны пайдалану;

-         Телекоммуникациялық құрылғыларды пайдалану;

-         Мультимедиамен жабдықталған, ғаламтор желісіне шығу мүмкіндігі бар желілік компьютерлік сынып жатады.

Қашықтан оқыту техно­логиясы бойынша оқытушының негізгі міндеті - білім алушының өз бетінше жұмысын басқару: туындайтын мәселелерді қарастыру; мақсат пен міндеттерді қою; білім, тәжірибелерді беру; ұйымдастыру қызметі; білім алушылардың арасында өзара байланысты ұйымдастыру; оқу процесін бақылау. Білім алушылар өз бетінше жұмыстың техникасы мен әдістемесін, жоғарғы деңгейде білімді өз бетімен толықтыру негіздерін меңгеруі қажет.

Қашықтан оқыту технологиясының артықшылықтары:

* Заман талабына сай ақпараттық-телекоммуникациялық технологиялар мен құралдарды қолдану;
* Интерактивті әрекеттесу формалары;
* Сапалы білім алу;
* Уақытты үнемдеу;
* Территориялық шектеулер қойылмауы.

 Қашықтан оқыту оқушылар , оқытушылар және ата-аналар үшін де тиімді. Дәстүрлі оқытуға қарағанда, жаңа электрондық технология оқушыны оқу процесіне белсенділігін арттырады, сонымен қатар осы процесті басқаруға бейімдейді. Дыбыстың, қимылдың, образдың және мәтіннің интеграциясы жаңа, мүмкіндіктері мол, әдеттен тыс оқу ортасын қалыптастырады. Оқушылар қашықтан оқу арқылы өз білімдерін жетілдіре алады және ақпарат жүйелерін пайдалану мүмкіндігі артады. Мысалы: керекті әдебиеттермен оқу кітаптарын іздеу, бақылау және тестік тапсырмаларды орындау, лабораториялық жұмыстар, дайын баяндамалар, қашықтан олимпиадаға қатысу оқушыны шығармашылыққа жетелейді. Білімді жаңғыртудың басты мақсаты - білім беру жүйесінің тұрақты дамуын және оны ХХІ ғасыр қажеттілігіне сай қамтамасыз ету. Қазақстан Республикасының Тұңғыш Президенті Н.Ә.Назарбаев «Біз білім беруді жаңғыртуды одан әрі жалғастыруға тиіспіз. Сапалы білім беру Қазақстанның индустрияландыруының және инновациялық дамуының негізіне айналуы тиіс» деп атап көрсеткен болатын. Қазіргі таңдағы білім саласында жүргізіліп жатқан реформаның басты мақсаты - ой-өрісі дамыған, жан-жақты, шығармашылық деңгейде қызмет ете алатын, дүниетанымы биік, білімдік бәсекеге қабілетті, сыни ойлай алатын білімді ұрпақ тәрбиелеу. Оқушы дайындау мен олардың біліктілігін әрі қарай өз бетімен білім алуын арттыру бағытындағы осы заманның ең әсерлі де тиімді жүйесі - қашықтан оқыту технологиясының болашақта алатын орны орасан.

  **Қолданылған әдебиеттер:**

1. Білім беру ұйымдарына электрондық оқыту жүйесін енгізу жағдайында педагогтардың біліктілігін арттыруды ұйымдастыру әдістемесі / Ахметова Г.К., Караев Ж.А., Мухамбетжанова С.Т. // Алматы:АҚ «ҰБАО «Өрлеу», 2020.
2. Әлімов А. Интербелсенді әдістемені ЖОО-да қолдану мәселелері. – Оқу құралы. - Алматы. – 2013.
3. Қуанышбаева А.Жаңа технологиялық әдіс-тәсілдерді пайдалану.А: Қазақ тілі: Әдістеме. Республикалық ғылыми-әдістемелік журнал, №2,2004.